TTCL รูด 13% ผวาเซ็นโรงไฟฟ้าเมียนมา 388MW
TTCL รูด 12% ผวาเซ็นโรงไฟฟ้าเมียนมา 388MW
TTCL รูด 12% ผวาเซ็นโรงไฟฟ้าเมียนมา 388MW
1 ก.พ. 2564

ผู้สื่อข่าวรายงานว่า ราคาหุ้นบริษัท ทีทีซีแอล จำกัด (มหาชน) TTCL ล่าสุด ณ เวลา 10.10 น. อยู่ที่ระดับ 5.20 บาท ปรับตัวขึ้น 0.75 บาท หรือ 12.61% ด้วยมูลค่าการซื้อขาย 28.56 ล้านบาท

ทั้งนี้ราคาหุ้น TTCL ปรับตัวลดลงอย่างมีนัยสำคัญ ภายหลังจากมีการรายงานข่าวจากพรรคสันนิบาตแห่งชาติเพื่อประชาธิปไตย (NLD) ซึ่งเป็นพรรครัฐบาลของเมียนมา ว่าในวันนี้ (1 ก.พ.64) ทหารจากกองทัพเมียนมาได้บุกเข้าควบคุมตัวนางออง ซาน ซูจี หัวหน้าพรรค NLD ซึ่งดำรงตำแหน่งที่ปรึกษาแห่งรัฐของเมียนมา พร้อมด้วยเจ้าหน้าที่ระดับสูงรายอื่นๆ ของพรรครัฐบาลเมียนมาในช่วงเช้า
โดยการควบคุมตัวนางซูจีเกิดขึ้น หลังจากสถานการณ์ตึงเครียดระหว่างรัฐบาลพลเรือนและกองทัพเมียนมาได้ทวีความรุนแรงมากขึ้น ซึ่งทำให้หลายฝ่ายวิตกกังวลว่าอาจจะเกิดการรัฐประหารหลังจากกองทัพเมียนมาอ้างว่ามีการโกงการเลือกตั้งในเดือนพ.ย.ที่ผ่านมา
ขณะที่เมื่อวันที่ 19 ม.ค.ที่ผ่านมาทาง TTCL Power Myanmar Company Limited (“TPMC”) ซึ่งเป็นบริษัทย่อยของ TTCL ได้ลงนามสัญญาซื้อขายไฟฟ้ากับ Electric Power Generation Enterprise (“EPGE”) ภายใต้การดูแลของกระทรวงไฟฟ้าและพลังงานสาธารณรัฐแห่งสหภาพเมียนมาร์ ซึ่งเป็นโรงไฟฟ้าพลังงานความร้อนร่วมขนาด 388MW  มูลค่าโครงการประมาณ 685 ล้านเหรียญสหรัฐฯ (เทียบเท่า 20,550 ล้านบาท) สถานที่ตั้งสถานีโรงไฟฟ้า ณ Ahlone Power Station Compound เขตย่างกุ้ง ขณะที่มีระยะเวลาสัมปทาน 25 ปี ระยะเวลาก่อสร้างประมาณ 28 เดือน
ด้านราคาหุ้น TTCL ล่าสุด อยู่ที่ระดับ 5.25 บาท ปรับตัวลดลง 0.70 บาท หรือ 11.76% ด้วยมูลค่าการซื้อขาย 59.64 ล้านบาท